GiliGold/VAD_KnessetCorpus huggingface dataset:
אתי בן-יוסף: לא עולה במליאה.
אתי בן-יוסף: ישר בוועדה.
דוד רותם: חשבתי שהכל הולך למליאה.
ראובן ריבלין: נקלענו למצב שהכנסת לא צפתה שיכול לקרות בגלל מחלוקות, ומחלוקות פוליטיות הן לגיטימיות במערכת פוליטית כמו הדמוקרטיה הפרלמנטרית שלנו.
ראובן ריבלין: אבל האחריות הממלכתית טוב שקיבלה בסופו של דבר את ההבנה שלא יכולים להשאיר ועדה כוועדת חוץ וביטחון, ונדמה לי שלא יכולה איזושהי סיעה לבוא ולומר שלא מכבדת אותה הכנסת, אפילו אם היא באופוזיציה, קואליציה, אם מציעים לה את ועדת החוץ והביטחון.
ראובן ריבלין: המצב היה, טרם השעה חבר הכנסת צחי הנגבי את עצמו מחברותו בכנסת בעקבות החלטת בית המשפט, היה כזו שהוועדה הוחזקה על ידי סיעה, כל הוויכוחים הם ויכוחים לגיטימיים, וכל הוויכוחים היו צריכים להתמצות, לדעתי, בשבוע אחד.
ראובן ריבלין: נקלענו למצב שבו רק יוזמתך, אדוני יושב ראש הכנסת, אדוני יושב ראש ועדת הכנסת – תשמע - -
יריב לוין: סבלנות.
ראובן ריבלין: אלה טעויות שאנחנו מוכנים לקבל אותן.
ראובן ריבלין: אני חושב שעמידתך על כך שהיום תתכנס הוועדה ותבחר יושב ראש לוועדת חוץ וביטחון למרות כל המחלוקות הפוליטיות היתה החלטה אמיצה וטובה, והעובדה היא שבסופו של דבר חייבנו את המערכות הפוליטיות לקבל החלטה והכרעה.
ראובן ריבלין: אני מברך את ועדת הכנסת על כך שהביאה לסיומו של מצב שהיה בלתי נסבל בעיני מבחינת הדמוקרטיה הפרלמנטרית שלנו, כאשר ועדת החוץ והביטחון לא פעלה.
ראובן ריבלין: ועדת חוץ וביטחון, כוועדת הכספים, הן שתי ועדות סטטוטוריות שאין אפשרות, ולו לשעה אחת,  שלא לקיימן.
ראובן ריבלין: הוועדות האלה מסתיים תפקידן כמחצית השעה לפני השבעת הכנסת הבאה עליהן לטובה, ומתחילה פעילותן חצי שעה לאחר השבעת הכנסת שנבחרה ואני חושב שהמצב בא על תיקונו, ואני מקווה שנלמד - - -
שלמה מולה: כל הסיפור הזה בגלל מפלגת העבודה שהיא מפלגה - - -
יריב לוין: חבר הכנסת מולה, גם ליושב ראש הכנסת אתה מפריע?
ראובן ריבלין: חבר הכנסת מולה, בדמוקרטיה הפרלמנטרית יכולים להאשים כל אחד.
ראובן ריבלין: אבל יש אחריות אחת שהיא מעבר לכולם, ואני רואה את החברים מקדימה יושבים פה, אני בטוח שהם אומרים את הדברים שלי ביתר שאת וביתר און.
ראובן ריבלין: לא יכול להיות מצב כזה שהכנסת לא תכבד את תפקידה.
ראובן ריבלין: זו לא זכותה, זו חובתה של הכנסת לקיים את הפיקוח על כל מערכות הביטחון בישראל ואין חשובה כוועדת חוץ וביטחון.
ראובן ריבלין: אני מברך אותך, ואני מבקש ממך, ואני נותן לך את האישור לכנס, ברגע שתמצא לנכון היום, את ועדת החוץ והביטחון, להחליט - - -
יריב לוין: לקבל את המלצתנו.
ראובן ריבלין: לא. להחליט על סדר היום.
יריב לוין: ולאחר מכן לקבל את המלצתנו.
ראובן ריבלין: נכון, לקבל את המלצתנו.
ראובן ריבלין: אני מקווה שחבר הכנסת מופז יהיה פה, ויוכל - -
שלמה מולה: הוא נמצא פה.
ראובן ריבלין: מיד אחרי כן לנהל את הישיבה.
ראובן ריבלין: תודה רבה לכם, לכל חברי הכנסת מהקואליציה ומהאופוזיציה, אדוני יושב ראש הקואליציה, יגעתם ומצאתם תאמינו.
יריב לוין: על סדר-היום הרכב הוועדה המשותפת של ועדת הכנסת וועדת הכספים לתקציב הכנסת.
יריב לוין: קיבלתי שתי בקשות לבצע שינויים בהרכב הוועדה המשותפת.
יריב לוין: סיעת קדימה מבקשת למנות את חבר הכנסת שלמה מולה כחבר במקום חברת הכנסת דליה איציק, כאשר הוא יכהן כחבר מטעם ועדת הכנסת.
יריב לוין: מטעם סיעת ישראל ביתנו, חברת הכנסת ליה שמטוב במקום חבר הכנסת אלכס מילר, ובמקרה הזה הכהונה היא מטעם ועדת הכספים.
יריב לוין: מי בעד לאשר את השינויים האלה?
יריב לוין: הצבעה     בעד – 3 נגד – אין נמנעים – אין הבקשה לחילופי גברי בהרכב הוועדה המשותפת של ועדת הכנסת וועדת הכספים לתקציב הכנסת נתקבלה.
יריב לוין: רבותי, צהרים טובים.
יריב לוין: סדר היום שלנו הוא לא פרופורציונאלי במובן זה שאין קשר בין כמות הנושאים לבין העניין המצטבר שיש בכולם.
יריב לוין: אבל, אנחנו בכל זאת נעשה את מלאכתנו גם אם זה המצב.
יריב לוין: הנושא הראשון הוא קביעת ועדות לדיון בהצעות חוק.
יריב לוין: ההצעה הראשונה היא הצעת חוק עבודת נשים (תיקון – זכויות למאמצים באימוץ בין-ארצי), התש"ע -2010, של חבר הכנסת עתניאל שנלר (פ/2085/18).
יריב לוין: המצב הוא כזה - נשמעה במליאה הצעה להעביר את הצעת החוק לדיון בוועדת העבודה, הרווחה והבריאות.
יריב לוין: זו גם המלצת הלשכה המשפטית.
יריב לוין: אני מקווה שזו גם עמדתך.
עתניאל שנלר: זו גם בקשתי.
דוד רותם: זה מאוד משונה.
דוד רותם: אני היום אעלה לקריאה שנייה ושלישית את חוק האימוץ.
דוד רותם: חוק האימוץ מתברר בוועדת החוקה, לא בוועדות אחרות.
עתניאל שנלר: איזה קטע בחוק?
דוד רותם: חזרה מאימוץ, ו - - -
ירדנה מלר הורוביץ: חוק האימוץ הוא מאוד רחב.
דוד רותם: בסדר, לא חשוב.
עתניאל שנלר: מדובר כאן על שוויון הסטאטוס של מאמץ לאישה יולדת בענייני עבודה ופטור וכו'.
יריב לוין: חבר הכנסת שנלר, האמן לי חבר הכנסת רותם כל כך עמוס שאני לא רוצה להכביד עליו.
יריב לוין: רבותי, מי בעד ההצעה להעביר לוועדת העבודה, הרווחה והבריאות?
יריב לוין: ה צ ב ע ה בעד – פה אחד נגד – אין נמנעים אין ההצעה להעביר את הצעת חוק  עבודת נשים (תיקון – זכויות למאמצים באימוץ בין-ארצי), התש"ע -2010, של חבר הכנסת עתניאל שנלר (פ/2085/18) לדיון בוועדת העבודה, הרווחה והבריאות אושרה פה אחד.
יריב לוין: 2. קביעת ועדה לדיון בהצעת חוק התכנון והבנייה (תיקון – מימון הריסת מבנה  לא חוקי על חשבון הבונה), התש"ע-2010,  של חברת הכנסת פניה קירשנבאום וקבוצת חברי כנסת (פ/2415/18)
יריב לוין: אנחנו עוברים לנושא השני, הצעת חוק התכנון והבנייה (תיקון – מימון הריסת מבנה לא חוקי על חשבון הבונה), התש"ע-2010, של חברת הכנסת פניה קירשנבאום וקבוצת חברי כנסת (פ/2415/18).
יריב לוין: ההמלצה של הלשכה המשפטית היתה להעביר לוועדת הפנים והגנת הסביבה.
יריב לוין: היו הצעות לוועדת החוקה, או לוועדת הפנים והגנת הסביבה, ובהסכמה שהיתה בין יושב ראש ועדת החוקה ויושב ראש ועדת הפנים הנושא הזה, למיטב זכרוני, הולך אליך, לוועדת החוקה, חבר הכנסת רותם, נכון?
יריב לוין: ואני מציע שכך יהיה.
יריב לוין: אני גם מבין שהמציעה בהחלט מסכימה להסדר הזה.
יריב לוין: ה צ ב ע ה בעד – פה אחד נגד – אין נמנעים אין ההצעה להעביר את הצעת חוק התכנון והבנייה (תיקון – מימון הריסת מבנה לא חוקי על חשבון הבונה), התש"ע-2010, של חברת הכנסת פניה קירשנבאום וקבוצת חברי כנסת (פ/2415/18) לדיון בוועדת  החוקה, חוק ומשפט אושרה פה אחד.
יריב לוין: 3. קביעת ועדה לדיון בהצעת חוק המקרקעין (תיקון – הפעלת מעלית  כמעלית שבת בבניין בו מעלית אחת), התש"ע-2010,  של חבר הכנסת אורי אורבך וקבוצת חברי כנסת (פ/2004/18)
יריב לוין: אני עובר לנושא השלישי – הצעת חוק המקרקעין (תיקון – הפעלת מעלית כמעלית שבת בבניין בו מעלית אחת), התש"ע-2010, של חבר הכנסת אורי אורבך וקבוצת חברי כנסת מס' (2004/18).
יריב לוין: המלצת הלשכה המשפטית היתה להעביר לוועדת החוקה, חוק ומשפט.
יריב לוין: היו הצעות להעביר את הנושא לפנים והגנת הסביבה, או לחוקה, חוק ומשפט.
יריב לוין: נדמה לי שכאן הסיכום היה שהנושא הזה הולך לוועדת הפנים והגנת הסביבה, נכון?
יריב לוין: האם זה מקובל עליך, חבר הכנסת אורבך?
יריב לוין: אם כך, אנחנו יכולים להצביע.
יריב לוין: מי בעד להעביר את הצעת החוק לוועדת הפנים?
יריב לוין: ה צ ב ע ה בעד – פה אחד נגד – אין נמנעים אין ההצעה להעביר את הצעת חוק המקרקעין (תיקון – הפעלת מעלית כמעלית שבת בבניין בו מעלית אחת), התש"ע-2010, של חבר הכנסת אורי אורבך וקבוצת חברי כנסת  (פ/2004/18) לדיון בוועדת הפנים והגנת הסביבה אושרה פה אחד.
יריב לוין: 4. קביעת ועדה לדיון בהצעת חוק המתווכין במקרקעין (תיקון – חובת גילוי על עסקת תיווך), התש"ע-2010, של חבר הכנסת אופיר אקוניס (פ/2607/18)
יריב לוין: הנושא הרביעי הוא הצעת חוק המתווכין במקרקעין (תיקון – חובת גילוי על עסקת תיווך), התש"ע-2010, של חבר הכנסת אופיר אקוניס (פ/2607/18).
יריב לוין: המלצת הלשכה המשפטית היתה להעביר את הצעת החוק לוועדת הכלכלה.
יריב לוין: היתה הצעה להעביר גם לוועדת החוקה, חוק ומשפט.
יריב לוין: יו"ר ועדת החוקה, חוק ומשפט השאיר את העניין לשיקול דעת ועדת הכנסת.
יריב לוין: יו"ר ועדת הכלכלה ביקש שזה יידון בוועדת הכלכלה.
יריב לוין: נדמה לי שבנסיבות האלה נכון להעביר לוועדת הכלכלה.
יריב לוין: ה צ ב ע ה בעד – פה אחד נגד – אין נמנעים אין ההצעה להעביר את הצעת חוק המקרקעין (תיקון – חובת גילוי על עסקת תיווך), התש"ע-2010, של חבר הכנסת אופיר אקוניס  (פ/2607/18) לדיון בוועדת הכלכלה אושרה פה אחד.
יריב לוין: פה אחד, אין מתנגדים, ואין נמנעים, אושר.
יריב לוין: 5. קביעת ועדת לדיון בהצעת חוק העונשין (תיקון – איסור פרסום מודעות המציעות  שירותי זנות), התש"ע-2010, של חברת הכנסת אורית זוארץ וקבוצת חברי כנסת (פ/2214/18)     6. קביעת ועדה לדיון בהצעת חוק העונשין (תיקון – איסור פרסום מודעות המציעות  שירותי זנות), התשס"ט-2009, של חבר הכנסת דב חנין וקבוצת חברי כנסת (פ/889/18)
יריב לוין: הצעת חוק העונשין (תיקון – איסור פרסום מודעות המציעות שירותי זנות), התש"ע-2010, של חברת הכנסת אורית זוארץ וקבוצת חברי כנסת (פ/2214/18), והצעת חוק העונשין (תיקון – איסור פרסום מודעות המציעות שירותי זנות), התשס"ט-2009, של חבר הכנסת דב חנין וקבוצת חברי כנסת (פ/889/18).
יריב לוין: ההמלצה היתה להעביר לוועדת החוקה, חוק ומשפט.
יריב לוין: היתה הצעה להעביר לוועדה למעמד האישה.
יריב לוין: היתה בקשה של יושב-ראש הוועדה לקידום מעמד הילד להעביר את ההצעה אליו.
יריב לוין: אני מבין שיושב ראש ועדת החוקה נתן הסכמה באופן חריג וחד-פעמי.
דוד רותם: אני הודעתי, מכיוון שפנתה אליי חברת הכנסת חוטובלי, והסבירה לי שהיא עוסקת בנושא הזה של עבירות זנות, והיא מאוד מבקשת שאני אוותר לה על הדיון בחוק הזה, מבלי שזה ייצור תקדים.
דוד רותם: ואני מודיע, כי זה חוק שהוא ברור ששייך לי, וצריך להיות בוועדת החוקה.
עתניאל שנלר: סליחה, אני רוצה לייצג את חברתי, חברת הכנסת אורית זוארץ.
יריב לוין: רגע, קודם נשמע את הסיכום.
דוד רותם: אני הסכמתי שלא לעמוד על כך שזה יהיה אצלי, ושזה יוחלט פה בוועדה.
עתניאל שנלר: חברת הכנסת זוארץ שעוסקת בזה מהרבה היבטים, לא יכולה לראות את זה כאיזה מן עניין  תקשורתי-ציבורי איפה זה יידון.
עתניאל שנלר: זה דבר שצריך להיכנס למקום הטבעי שלו.
עתניאל שנלר: במקום שהוא חנה עד היום - שם צריך לגמור את העניין הזה.
עתניאל שנלר: זה ועדת החוקה, חוק ומשפט, ואין לזה קשר ישיר דווקא למעמד האישה.
עתניאל שנלר: זה נושא הרבה יותר רחב.
עתניאל שנלר: אי אפשר לקחת נושא שהוא כל כך חד, כל כך מובנה, ולהתחיל לפזר אותו בגלל שיקולים שנקרא להם ציבוריים-תקשורתיים.
יריב לוין: לא, אבל יש עוד שיקול.
יריב לוין: חבר הכנסת שנלר, יש שני שיקולים שבעיניי הם שיקולים כבדי משקל.
יריב לוין: האחד הוא שיושבת ראש הוועדה למעמד האישה באמת עוסקת בנושא הזה באופן אישי, ולכן מן הסתם יש יתרון מסוים שאדם שמתעסק, והנושא הזה קרוב לליבו - - -
דוד רותם: - - -במה היא עוסקת באופן אישי?
יריב לוין: בחוק.
דוד רותם: מה זה "עוסקת בזה באופן אישי"?
דוד רותם: אם היית אומר שוועדת החוקה היא מאוד עמוסה, והיא לא מספיקה לדון בחוק החוזים, האם תיתן לה עוד משהו?
יריב לוין: חבר הכנסת רותם, האמן לי שזה לא העניין.
עתניאל שנלר: חוק העונשין לא עוסק במערכת ה - - -
יריב לוין: ושנית, חבר הכנסת שנלר, וזה העניין שהוא לא פחות חשוב, והוא באמת הסוגיה של העומס.
יריב לוין: אבל, הפעם לא בהיבט ציני, אלא בהיבט מעשי.
יריב לוין: העומס על ועדת החוקה הוא באמת אדיר.
יריב לוין: אני חושב שיש היגיון, היכן שאפשר והיכן שיש הסכמה של יושב ראש הוועדה הרלוונטית, להעביר חוקים לדיון בוועדות הפחות עמוסות, מה שנקרא במירכאות הקטנות יותר.
יריב לוין: לכן, אני העברתי כאן כמה חוקים לוועדה לקידום מעמד הילד, בין היתר, משום ששם באמת ישנו כוח-אדם מקצועי שהוא פנוי וזמין לטפל באותם נושאים וזאת במקום שהם יידונו בוועדות אחרות, כאשר ראשי אותן ועדות הסכימו שהנושאים ילכו לשם.
דוד רותם: בחוק הזה, היועצת המשפטית של ועדת החוקה היא גם היועצת המשפטית שם.
יריב לוין: מבחינת ייעוץ משפטי זה אותו ייעוץ.
יריב לוין: זאת אומרת, יש יתרון.
דוד רותם: אני רק רוצה לומר שאין לי התנגדות לבקשה של חברת הכנסת זוארץ – שיהיה ברור.
דוד רותם: אני נעניתי לפנים משורת הדין כשזה לא יהווה תקדים – אני רוצה שזה יהיה ברור – שלא יבואו מחר ויגידו לי: הנה, רגע, גם שם הסכמת.
דוד רותם: אני לא מסכים באופן כללי.
יריב לוין: לכן, חבר הכנסת שנלר, אני חושב שזה יהיה יותר נכון להעביר את זה למעמד האישה מהשיקול הזה.
יריב לוין: זה לא איזה ניסיון, אתה יודע – לא אלה השיקולים.
יריב לוין: אני יכול להגיד לך שאני משתדל, יודע את זה גם חבר הכנסת מאיר שטרית בתפקידו כיושב ראש ועדת המדע והטכנולוגיה.
יריב לוין: אני משתדל - דרך אגב, בהצלחה לא מספיק טובה, לטעמי - לנסות לייצר את ההסכמות שמאפשרות לנתב חוקים ודיונים לוועדות האלה.
יריב לוין: אני חושב שזה יותר נכון.
נסים זאב: בעיקרון, שומר נפשו ירחק מהם, וכל ועדה היתה צריכה לעשות הכול כדי לא ל - - -     	אבל, זה נכון שהוועדה למעמד האישה דנה בנושאים, ויש גם תת ועדה של הוועדה למעמד האישה.
יריב לוין: שבראשה עומדת חברת הכנסת זוארץ.
נסים זאב: אני אומר שגם יכול להיות שבסופו של דבר היא תדון באופן של החוק בתת הוועדה, והוועדה עצמה תאשר את זה.
נסים זאב: הנושא הוא מאוד רחב ומגוון.
נסים זאב: ותאמין לי, מגעיל לשבת שם.
נסים זאב: ותאמין לי כל הכבוד לך שזרקת את זה.
עתניאל שנלר: על זה יש אפר פרה אדומה, ועל זה נאמר: "זאת חוקת התורה".
נסים זאב: כל הדיון הזה בזוי.
דוד רותם: נכון, אני שקלתי להעביר את זה למועצת הרבנות הראשית.
נסים זאב: כל הכבוד לך, כי כך אתה מסתכל עליהם באמת.
דוד רותם: כי ככה הם מתנהלים.
נסים זאב: לא, ככה אתה מסתכל עליהם.
יריב לוין: חברת הכנסת חוטובלי, נדמה לי שמתגבשת כאן הסכמה להעביר את זה לוועדה למעמד האישה.
יריב לוין: אז השאלה היא האם את רוצה לומר משהו, או שמה העניין מתייתר כי אני מבין שישנה הסכמה להעביר את הנושא אלייך.
ציפי חוטובלי: קודם כל, אני מודה ליושב ראש ועדת החוקה כאן שבאמת בשיתוף עם היועצים המשפטיים של שתי הוועדות סיכמנו להעביר את זה לוועדה לקידום מעמד האישה.
דוד רותם: סליחה, שום דבר לא בשיתוף היועצים המשפטיים.
דוד רותם: כדאי שתדעי, אצלי יועצים משפטיים רק נותנים עצות, החלטות אני מקבל.
ציפי חוטובלי: אז אני מודה לך על קבלת ההחלטה החשובה הזאת.
ציפי חוטובלי: הדבר מקובל גם על חבר הכנסת חנין וחברת הכנסת זוארץ ש- - -
יריב לוין: אז בכלל, מצוין.
יריב לוין: אוקיי, רבותי, אז אני עובר להצבעה.
יריב לוין: מי בעד להעביר את שתי הצעות החוק לוועדה למעמד האישה?
יריב לוין: ה צ ב ע ה בעד – פה אחד נגד –אין נמנעים - אין ההצעה להעביר את הדיון בהצעת חוק העונשין (תיקון – איסור פרסום מודעות המציעות שירותי זנות), התש"ע-2010, של חברת הכנסת אורית זוארץ וקבוצת חברי כנסת (פ/2214/18) ואת הצעת חוק העונשין (תיקון – איסור פרסום מודעות המציעות שירותי זנות), התשס"ט-2009, של חבר הכנסת דב חנין וקבוצת חברי כנסת (פ/889/19), לוועדה לקידום מעמד האישה אושרה פה אחד.
יריב לוין: ב. קביעת ועדה לדיון בהצעה לסדר היום בנושא: סדר הדין הפלילי (תיקון – מכתב        התנצלות עבור מעצר שגוי והודעה על זכאות לפיצוי), של חבר הכנסת נסים זאב
יריב לוין: מכאן אנחנו עוברים לנושא הבא קביעת ועדה לדיון בהצעה לסדר היום בנושא: סדר הדין הפלילי (תיקון מכתב התנצלות עבור מעצר שגוי, והודעה על זכאות לפיצוי), של חבר הכנסת נסים זאב.
יריב לוין: נשמעו הצעות להעביר את ההצעה לוועדת החוקה, חוק ומשפט, או לוועדת הפנים והגנת הסביבה.
יריב לוין: יושב ראש ועדת החוקה ביקש בתחילה – אבל, אני מבין שיש הסכמה  שזה הולך לוועדת הפנים, נכון?
דוד רותם: יש הסכמה, זה הולך לוועדת הפנים.
יריב לוין: אני מבין שזה גם מבקש המציע, נכון?
יריב לוין: ולפיכך, אני מציע להעביר את זה לוועדת הפנים.
יריב לוין: מי בעד להעביר לוועדת הפנים?
יריב לוין: ה צ ב ע ה בעד – פה אחד 	נגד – אין נמנעים - אין ההצעה להעביר את ההצעה לסדר היום בנושא: סדר הדין הפלילי (תיקון מכתב התנצלות עבור מעצר שגוי, והודעה על זכאות לפיצוי) של חבר הכנסת נסים זאב לדיון בוועדת הפנים והגנת הסביבה אושרה פה אחד.
יריב לוין: ד. חילופי אישים בוועדה המשותפת של ועדת הפנים והגנת הסביבה וועדת העבודה, הרווחה והבריאות לדיון בנושא: "זיהום האוויר באזור חיפה".
יריב לוין: אנחנו עוברים לנושא הבא: חילופי אישים בוועדה המשותפת של ועדת הפנים וועדת העבודה, הרווחה והבריאות לדיון בנושא: זיהום האוויר באזור חיפה.
יריב לוין: מאחר ומדובר בוועדה משותפת, אני מוכרח לומר שזהו דבר שנצטרך להסדיר אותו בתקנון.
יריב לוין: אין בהירות מהו בדיוק ההליך שצריך להתבצע.
יריב לוין: האם אנחנו צריכים רק להחליט כאן, או צריך להודיע גם במליאה?
יריב לוין: מה שאנחנו עשינו ככלל – שאנחנו מאשרים כאן את החילופין במשותפת, ואחר כך אני מודיע אותם למען הזהירות לפרוטוקול במליאה, ואני מציע שנעשה כך גם הפעם.
יריב לוין: ישנה בקשה של סיעת ש"ס לבצע חילוף כאשר מטעם ועדת העבודה, הרווחה והבריאות בוועדה המשותפת הזאת יכהן חבר הכנסת מיכאלי במקומו של חבר הכנסת אמסלם.
יריב לוין: אנחנו כמובן לא נוהגים להתערב בהחלטות הפנימיות של הסיעות - -
דוד רותם: אנחנו צריכים להצביע על זה?
יריב לוין: - -אבל, מבחינה פורמאלית מאחר שאנחנו מקימים את הוועדות המשותפות, אנחנו צריכים לאשר את זה בהצבעה.
יריב לוין: מי בעד הבקשה הזאת לחילוף של ש"ס?
דוד רותם: רגע, לא פה אחד.
יריב לוין: אקיים הצבעה מסודרת.
יריב לוין: וגם אני כמובן – שלושה.
יריב לוין: האם אתה רוצה להכתיב להם מי החברים שלהם בוועדה?
דוד רותם: אני אגיד לך, אדוני היושב ראש - - -
יריב לוין: רגע, אסיים את ההצבעה.
אורי אורבך: מי נמנע?
יריב לוין: ה צ ב ע ה בעד – 3 נגד – 1 נמנעים – 3 הבקשה של סיעת ש"ס לחילופי אישים בוועדה המשותפת של ועדת הפנים והגנת הסביבה וועדת העבודה, הרווחה והבריאות לדיון בנושא: זיהום האוויר באזור חיפה, אושרה.
יריב לוין: לפיכך, אני קובע שברוב של 3 מול 1, ו-3 נמנעים הבקשה אושרה.
יריב לוין: ולהזהיר אתכם שההצבעה הזאת היא תקדים מסוכן מאוד.
דוד רותם: תקדים מסוכן מאוד.
דוד רותם: אני רוצה להגיד לך מה שנעשה כאן - - -
אורי אורבך: מאיזה כיוון?
יריב לוין: מכיוון זה שכאשר מבצעת סיעה חילוף על מקום שמיועד לה בהסדרים הפנימיים שלה, ביום שמישהו מתערב לסיעה אחת - - -     חבר הכנסת מיכאלי, זה עבר.
יריב לוין: אבל, עבר לא ברוב.
רחל אדטו: רגע, אתם לא רציתם להתערב במקום של יושב-ראש ועדת החוץ והביטחון?
דוד רותם: יריב, אני חושב שכל עוד לא יימצא פתרון בתקנון הכנסת או בחוק הכנסת מה קורה כאשר חבר כנסת הופך להיות מוקצה מחמת מיאוס, ופתאום שוללים לו את כל האפשרות שלו לעבוד – אתה מבין?
דוד רותם: הוא לא יכול להעלות חוקים, הוא לא יכול להיות חבר בוועדות – אז אני לא מבין, אז אסור להתערב בזה?
דוד רותם: עבודת הכנסת יותר חשובה מהעניינים - - -
יריב לוין: לא, זה כן.
יריב לוין: אבל, יש הבדל בין זה לבין ציוות בוועדות, מה גם שחבר הכנסת מיכאלי, אני יכול לומר לך, נהג בתבונה, זהירות ושיקול דעת כאשר הוא כן הציב את חבר הכנסת אמסלם.
יריב לוין: אומנם, בוועדות שנראות על פניהן אולי פחות מרכזיות מהוועדות שהוא היה בהן קודם - -
נסים זאב: שני החוקים לפני כן בוועדה למעמד האישה, אני התפטרתי.
יריב לוין: - -, אבל הוא לא הדיר את רגליו של חבר הכנסת אמסלם באופן מוחלט מוועדה כלשהי.
דוד רותם: אני רציתי שיביאו אותו לוועדת- - -
רחל אדטו: דודי, - - -
יריב לוין: לכן, אני אומר לכם, רבותי, צריך להיות זהירים עם הנושאים האלה.
אורי אורבך: העניין הזה של תפקודו של חבר כנסת בודד - יש לו משמעות.
אורי אורבך: ד. איוש חברים בוועדה המשותפת של ועדת החוץ והביטחון וועדת הכספים לתקציב הביטחון
יריב לוין: עכשיו אני עובר לחילופי אישים בוועדה המשותפת של ועדת החוץ והביטחון וועדת הכספים לתקציב הביטחון.
יריב לוין: מטעם ועדת הכספים חילוף במקום הפנוי לסיעת העבודה.
יריב לוין: מבקשת סיעת העבודה למנות את חברת הכנסת שלי יחימוביץ.
יריב לוין: אני מציע לאשר את הבקשה הזאת.
יריב לוין: אני מקווה שהפעם ללא מתנגדים, וללא נמנעים.
יריב לוין: בוועדה המשותפת של כספים וחוץ ביטחון, על המקום של מפלגת העבודה, הם רוצים למנות את שלי יחימוביץ.
אורי אורבך: במקום מי?
יריב לוין: מקום פנוי.
זאב אלקין: מקום פנוי כי בן סימון כבר לא בכספים.
יריב לוין: בן סימון לא בכספים אז המקום התפנה.
יריב לוין: ה צ ב ע ה בעד – פה אחד נגד – אין נמנעים – אין איוש חברים בוועדה המשותפת של ועדת החוץ והביטחון וועדת הכספים לתקציב הביטחון אושר פה אחד.
יריב לוין: אין מתנגדים, ואין נמנעים.
יריב לוין: ה. מינוי ממלאי מקום בוועדות הכנסת     ו. חילופי חברים בוועדות משותפות
יריב לוין: אוקיי, אני עובר לנושאים הבאים שנמצאים בתוספת לסדר היום.
יריב לוין: קודם כל, מינוי ממלאי מקום בוועדות הכנסת כאשר יש כך: יש מינוי ממלאי מקום בוועדה המשותפת לוועדת הכלכלה וועדת החינוך, התרבות והספורט לנושא חוק רשות השידור (תיקון מס' 25), התשע"א-2010, מס' 541.
יריב לוין: מבוקש שחבר הכנסת אורלב יכהן כממלא מקום של חבר הכנסת מוזס.
יריב לוין: אני מציע שאנחנו נקבל החלטה – אל"ף, שאנחנו מחליטים שיתאפשר מינוי ממלאי מקום בוועדה הזאת, ובמסגרת אותה החלטה שהמינוי שאנחנו מאשרים כרגע הוא מינויו של חבר הכנסת אורלב כממלא מקומו של חבר הכנסת מוזס.
יריב לוין: מדובר בוועדה משותפת לכלכלה ולחינוך, תרבות וספורט לנושא חוק רשות השידור.
יריב לוין: מי בעד הבקשה הזאת?
יריב לוין: ה צ ב ע ה בעד – פה אחד נגד – אין נמנעים – אין הבקשה למינוי ממלא מקום בוועדה המשותפת לוועדת הכלכלה ולוועדת החינוך, התרבות והספורט לנושא חוק רשות השידור (תיקון מס' 25), התשע"א-2010 מס' 541, אושרה פה אחד.
יריב לוין: עכשיו אנחנו עוברים להוספת ממלא מקום בוועדת הכספים מטעם סיעת ש"ס.
יריב לוין: בוועדת הכספים כבר יש ממלאי מקום, וההחלטה שאנחנו צריכים לקבל היא להוסיף ממלאי מקום, כאשר בקשת סיעת ש"ס היא למנות ממלא מקום קבוע את חבר הכנסת דוד אזולאי.
רחל אדטו: רגע, במקום מישהו?
זאב אלקין: בתוספת.
רחל אדטו: אה, בתוספת?
יריב לוין: בתוספת, כממלא מקום קבוע.
רחל אדטו: יהיו שני ממלא מקום?
זאב אלקין: לא, יהיה אחד - - -
יריב לוין: לא, בוועדה עצמה יש כמה ממלאי מקום.
יריב לוין: יש מטעם כמה סיעות ממלאי מקום.
יריב לוין: ה צ ב ע ה בעד – פה אחד נגד – אין נמנעים - אין הבקשה להוספת ממלא מקום קבוע בוועדת הכספים מטעם סיעת ש"ס, אושרה פה אחד.
יריב לוין: עכשיו ישנה בקשה של שתי סיעות להוסיף ממלאי מקום קבועים בוועדה לביקורת המדינה.
יריב לוין: סיעת האיחוד הלאומי מבקשת למנות מטעמה כממלא מקום קבוע את חבר הכנסת זאב אלקין, וסיעת הבית היהודי מבקשת למנות מטעמה כממלא מקום קבוע את חבר הכנסת ציון פיניאן.
יריב לוין: רבותי, אנחנו מאשרים הוספת ממלאי קבועים בוועדה לביקורת המדינה, ואת בקשות סיעת האיחוד הלאומי וסיעת הבית היהודי כפי שהקראתי אותם כרגע.
יריב לוין: ה צ ב ע ה בעד – פה אחד נגד – אין נמנעים – אין הבקשה להוסיף ממלאי מקום קבועים בוועדה לביקורת המדינה, ובקשות סיעת האיחוד הלאומי וסיעת הבית היהודי להוספת ממלאי מקום קבועים בוועדה לביקורת המדינה אושרה פה אחד.
קריאה: מה קרה פתאום לאיחוד הלאומי, מה קרה?
יריב לוין: ז. בקשת יו"ר הוועדה המיוחדת לזכויות הילד למיזוג הצעות החוק הבאות: 1. הצעת חוק הפיקוח על מעונות יום לפעוטות, התש"ע-2010 (מ/523) 2. הצעת חוק הפיקוח על מסגרות לפעוטות, התשס"ח-2008 (כ/193)
יריב לוין: אני עובר לנושא הבא בקשת יו"ר הוועדה המיוחדת לזכויות הילד למיזוג הצעות החוק הבאות: הצעת חוק הפיקוח על מעונות יום לפעוטות, התש"ע-2010 (מ/523), והצעת חוק הפיקוח על מסגרות לפעוטות, התשס"ח-2008 (כ/193).
יריב לוין: פנה אליי חבר הכנסת אורלב, וביקש את אישור ועדת הכנסת להחלטתה של הוועדה לזכויות הילד מיום 7 בדצמבר 2010 לפי סעיף 122(א) לתקנון הכנסת, לדון במשולב בשתי ההצעות כדלקמן, ואני כמובן מציע לאשר את בקשתו.
יריב לוין: ה צ ב ע ה בעד- פה אחד נגד – אין נמנעים – אין בקשת יו"ר הוועדה המיוחדת לזכויות הילד למיזוג הצעת חוק הפיקוח על מעונות יום לפעוטות, התש"ע-2010 (מ/523), והצעת חוק הפיקוח על מסגרות לפעוטות, התשס"ח-2008 (כ/193), אושרה פה אחד.
אברהם מיכאלי: של מי החוק הזה, כ'/193?
יריב לוין: זה לא בפניי, כי זה כבר עבר קריאה ראשונה.
יריב לוין: רבותי, אני מודה לכם.
יריב לוין: על סדר היום כהרגלנו בימי שלישי תיקוני תקנון הכנסת כאשר אני מקווה שנצליח לסיים היום את סוגיית ההצעות לסדר היום והדיונים המהירים  ובזה בעצם אנחנו מסיימים את הכלים הפרלמנטאריים, לבד מנושא אחד והוא סוגיית שעת השאלות, ששם, בעצה אחת עם חברת הכנסת רוחמה אברהם-בלילא, אנחנו רוצים לקיים ישיבה בהשתתפות ראשי הסיעות, לייצר פה משהו יותר רחב וזה מצריך קצת הכנה.
יריב לוין: המטרה היא לסיים את זה ונדמה לי שאנחנו משאירים מקום ריק, ארבל לא רוצה, מתעקשת שזה יהיה אחר כך עם סעיף א' רבתי, יש דברים שבהם גם כושר השכנוע שלי לא מספיק...
יריב לוין: אני מקווה שנצליח בישיבה הבאה לדון בכל מה שקשור בהליכים של בחירה לוועדות מינויים למיניהם, לקבץ את כל הנושאים האלה שמפוזרים בכל מיני מקומות למערכת אחת.
יריב לוין: לאחר מכן תישאר לנו החקיקה והוועדות כשני נושאים גדולים, שהם אחרונים בתוך התהליך הזה, כשהכוונה היא להתחיל מהחקיקה ולסיים בנושא של הוועדות.
יריב לוין: מבחינת ההתארגנות, אני מקווה שנצליח להעביר כמה שיותר מהר את הנושא לישיבה הבאה, אחר כך כמובן בנושא של החקיקה יכול להיות שנעשה את זה בחלקים, לא נספיק לגבש בכל מקרה, זה ייקח יותר מישיבה אחת, זה ברור, וננסה להתקדם גם עם זה.
יריב לוין: בישיבה הקודמת כבר אישרנו את כל מה שקשור לפרק של הצעות לסדר היום.
סער פינטו: שאלה בנוגע להצעות לסדר, זו שאלה ששאלתי בישיבה הקודמת ואז הנושא התעורר בפועל.
סער פינטו: בישיבה הקודמת דברנו על מה קורה כשאושרה הצעה דחופה לסדר ושבוע לפני כן, אותה הצעה לסדר לא אושרה.
סער פינטו: שאלתי מה קורה כששניים מאותה סיעה הגישו והתשובה כפי שהבנתי אותה, ניסיתי לקרוא שוב בפרוטוקול כי חשבתי שאולי לא הבנתי, אבל זה גם מה שמשתמע מהפרוטוקול, שהמצב היום - בסופו של דבר לא שינינו וגם הורדנו את הסעיף הרלוונטי - שהמצב הוא ששניהם אמורים לדבר.
רונית חייקין: ביטלנו את השבוע הקודם.
סער פינטו: אז מה המצב כיום?
ארבל אסטרחן: מי שמאשרים לו באותו שבוע, רק הוא.
סער פינטו: הוא מדבר?
סער פינטו: מה המצב היום?
סער פינטו: היום הראשון מדבר?
רונית חייקין: כן.
סער פינטו: זו לא שאלה תיאורטית, התעורר הסיפור של מסמכי ה"ויקיליקס" פתאום פנו אלי ממזכירות הכנסת ואמרו לי תחליט אתה.
סער פינטו: לשמחתי בסוף אחד נסע לשם ואחד נסע לשם - - -
יריב לוין: וההחלטה הייתה קלה...
סער פינטו: אבל עד שזה קרה הייתי בסיטואציה מאד מביכה.
יריב לוין: נדמה לי שהסיכום שעשינו בפעם הקודמת, לבטל את העניין ושכל שבוע יתחיל עם דף חדש.
יריב לוין: זה נראה יותר הגיוני.
יריב לוין: למעשה אישרנו את הפרק הזה אבל לא הגשנו אותו עדיין למליאה כדי להשלים בו תיקון אחד או שניים קטנים שארבל תדבר עליהם תכף, ובעיקר משום שחשבנו במחשבה שנייה, שאולי את הנושא של דיונים מהירים בוועדה נחבר לפרק הזה בגלל הקשר הזה בין שני הדברים ואז כל זה ייכנס כמכלול אחד.
יריב לוין: לכן בעצה אחת עם ארבל לא הנחתי את זה אלא חיכיתי לישיבה הזו כדי לסגור את כל המכלול.
סער פינטו: אז השאלה שלי היא אם בנוסח של היום זה כן ברור, זה משמר את המצב היום, לא?
ארבל אסטרחן: אמרנו שהיום מחקנו את האפשרות הזו.
ארבל אסטרחן: אם הנשיאות מאשרת הצעה דחופה ושבוע לפני כן לא אישרה למישהו, הלך.
תמי כנפו: זה התיקון לתקנון, עד שהוא יניח ויצביע.
ארבל אסטרחן: מה שקיים היום, לפי מה שאתה שואל, זה גם כן לא מאד ברור מה התוצאה, כי זה מופיע היום בכוכבית, לא בסעיף.
ארבל אסטרחן: אני אגיד לך מה כתוב, זו החלטת ועדת הכנסת מ-75: "אם לא אושרה דחיפותה של הצעה לסדר יום ולאחר זמן הגיש חבר כנסת אחר הצעה דומה או זהה בתוכנה ואושרה דחיפותה, תאושר גם דחיפותה של ההצעה הקודמת ותהיה היא במקום הראשון ובלבד שהזמן שעבר מאז תחילתה אינו עולה על שמונה ימים".
ארבל אסטרחן: זה לא מתייחס למה קורה אם יש שניים מאותה סיעה.
סער פינטו: ומה ההצעה שאישרנו בישיבה הקודמת?
רונית חייקין: שרק האחרון.
ארבל אסטרחן: מי שהגיש באותו שבוע - - -
סער פינטו: זאת אומרת שגם מסיעה אחרת לא יצרפו אותה.
ארבל אסטרחן: אין צירופים.
יריב לוין: רצית לעשות תיקון בהתייחס למה שעשינו בישיבה הקודמת.
ארבל אסטרחן: נדבר קודם על הצעות לסדר רגילות, כמה השלמות קטנות, הכותרת של הפרק תהיה" "הצעות לסדר יום ודיונים מהירים", נראה שנכניס שם גם את הדיון המהיר.